Hér sjáum við bát sem lengi var gerður út héðan af landinu okkar en að lokum seldur erlendis . Birti ég myndir af honum eins og hann er í dag , eins mynd fyrst eftir að hann var seldur úr landi og hafði viðkomu í Færeyjum á leið yfir hafið og að lokum myndir af honum undir síðasta íslenska nafninu . Oddgeir Guðnason sendi mér núna áðan þessar myndir sem hann tók fyrir stundu er loðnuskipin voru að fara fyrir Reykjanesið en þetta eru Vilhelm og ég held Beitir og svo Júpiter . Þá er þarna ein mynd sem hann tók í gær af vitanum þegar sólin var að setjast . Oddgeir afsakar sig með að hann kunni voða lítið á vélina en ákvað þó að senda mér þessar myndir ef ég vildi nota þær . Verð ég nú að segja að þarna er hugurinn umfram allt og því eru myndirnar margar hverjar mjög skemmtilegar og snjallt sjónarhorn , þó kannski einhver geti fundið eitthvað út á þær , bið ég viðkomandi að horfa fyrst og fremst á viðleitni ljósmyndarans . - Sendi ég Oddgeir kærar þakkir fyrir þetta framtak og birti alla syrpuna eins og hann sendi mér hana - Undirbúningur fyrir komu fyrstu loðnu vertíðarinnar til Helguvíkur er nánast orðinn klár , búið er að staðsetja kranann o.fl . Búist er við að fyrsta loðnuskipið komi er líða tekur á daginn eða jafnvel í nótt . Enda er styðst fyrir loðnuflotann nú að koma til Helguvíkur , en nú er þetta er skrifað þá eru fimm loðnuskip kominn fyrir Reykjanesið nánar tiltekið út af Kinnabergi , að því er virðist vera að leita eða veiða . Þetta eru Beitir , Erika , Börkur , Júpiter og Vilhelm Þorsteinsson , síðan er Guðmundur við Reykjanesi . Þar sem verksmiðjan er nú í eigu Síldarvinnslunnar , eru það helst af þessum skipum , Beitir , Erika , Börkur eða Vilhelm Þorsteinsson sem gætu orðið fyrstu skipin til að landa í Helguvík á þessu ári .